Marco Reus for Borussia Mönchengladbach i 2009
**Marco Reus** (født 1989) er en tysk fotballspiller som spiller for Borussia Dortmund og Tysklands herrelandslag i fotball. Han spiller hovedsakelig ving, men er fleksibel på samtlige posisjoner i angrep. Han er kjent for sin teknikk, hurtighet og allsidighet.

Reus startet sin karriere i Borussia Dortmunds ungdomsakademi, før han som 17-åring signerte for Rot Weiss Ahlen. Reus signerte for Bundesliga-klubben Borussia Mönchengladbach i 2009, hvor han fikk sitt internasjonale gjennombrudd. Borussia Mönchengladbach er klubben Reus har hatt mest innflytelse i, og i hans siste sesong for klubben scoret han 18 mål og hadde 8 assist og ledet laget til klubbens aller første Mesterligaspill. Reus ble i samme sesong kåret til årets fotballspiller i Tyskland (Fußballer des Jahres), og påfølgende sommer fullførte han overgangen til moderklubben Borussia Dortmund for 18 millioner euro. Reus ble fort en suksess og har siden vært et regelmessig tilskudd til laget. Reus har nummer 11 i Borussia Dortmund.

Reus har også en aktiv landslagskarriere. Han debuterte mot Tyrkia 7. oktober 2011 og ble senere tatt ut til Fotball-EM 2012 i Polen og Ukraina. Siden har Reus vært et regelmessig tilskudd til Tysklands landslag. Reus spilte fast på Dortmund-laget som i 2013 nådde Mesterligafinalen, og duoen han og Mario Götze utgjorde for tyskerne, ble kalt moderne tids beste, tyske duo, av blant annet Bayern München og Tyskland-legendene Franz Beckenbauer og Lothar Matthäus. Samme år vant Reus den tyske supercupen med Borussia Dortmund mot nettopp Bayern München.

I 2014 ble Reus kåret til fansens spiller av supporterne til Borussia Dortmund, og vant også en plass i UEFA Team of the Year.

Tidlig karriere
---------------

Reus er født og oppvokst i Dortmund. Som 5-åring startet han å spille for lokalklubben Post SV Dortmund, før han to år senere ble signert av Borussia Dortmunds ungdomsakademi. Han spilte for Dortmund frem til sommeren 2006, da signerte han for U19-laget til Rot Weiss Ahlen. I løpet av sin første sesong for klubben, spilte han 5 kamper for U19-laget, hvor han scoret i sine to første kamper. Påfølgende år ble Reus tatt opp til A-stallen som da spilte i Regionalliga. Reus spilte 14 kamper for laget, derav 2 hvor han startet. Reus noterte seg to scoringer for klubben denne sesongen, der en av scoringene kom i siste, og avgjørende serierunde, som gjorde at Rot Weiss Ahlen rykket opp til 2. Bundesliga. Reus fikk sitt store, nasjonale gjennombrudd som profesjonell fotballspiller i 2008-09-sesongen, da han spilte 27 kamper og scoret 4 mål. Kommende sommer signerte Reus for Bundesliga-klubben Borussia Mönchengladbach.

Klubbkarriere
-------------

### Borussia Mönchengladbach

25. mai 2009 signerte Reus en fireårskontrakt med Bundesliga-klubben Borussia Mönchengladbach. 28. august scoret han sitt først mål for klubben mot 1. FSV Mainz 05 i et soloraid på 50 meter. Målet fikk senere tittelen «Ukens mål» i Bundesliga, og siden ble Reus en fansfavoritt og en profilert målscorer for klubben og manager Lucien Favre. I 2011-12 sesongen startet Reus med utmerket form, og noterte seg 7 mål på 12 kamper. Med en utkjøpsklausul på 18 millioner euro tiltrakk han seg oppmerksomhet fra forskjellige fronter, og samtidig hintet mot en overgang til moderklubben Borussia Dortmund gjennom at hans idol, Arsenal- og Tsjekkia-stjerne Tomáš Rosický, spilte der i seks år før overgangen til Premier League-klubben i 2006.

### Borussia Dortmund

#### 2012-13 sesong

Den 4. januar 2012 signerte Reus for moderklubben Borussia Dortmund for en sum på omtrent 17,1 millioner euro (127 millioner norske kroner). Avtalten gjorde at Reus ble Dortmund-spiller ut 2017-sesongen. Reus skal angivelig ha avslått et tilbud fra Bayern München samtidig som han skrev under for Dortmund. Reus uttalte seg følgende om overgangen, «Jeg har bestemt meg for å ta det neste steget i min karriere til neste sesong. Jeg ønsker å spille for en klubb som er tittelutfordrer og samtidig garanterer meg Mesterligaspill. Jeg ser denne muligheten i Dortmund.» Reus ble offisielt Dortmund-spiller på nytt 1. juli 2012.

Han ble i 2012 kåret til Årets fotballspiller i Tyskland.

I Reus' Bundesliga-debut for Dortmund 24. august 2012, scoret han et mål i lagets 2-1-seier over Werder Bremen. 29. september scoret Reus 2 mål mot sine gamle lagkamerater i Dortmunds 5-0 serier over Gladbach, som sendte regjerende mester Dortmund til topps i Bundesliga etter seks runder.

Marco Reus for Borussia Dortmund i 2013.3. oktober gjorde Reus sin Mesterligadebut, i hvilket han scoret for Dortmund borte mot Manchester City som endte 1-1. Reus scoret også da Dortmund gjestet Santiago Bernabéu og Real Madrid 6. november, som endte 2-2 etter en spektakulær volley-scoring fra Reus. Dortmunds påfølgende oppgjør i Champions League, 21. november, scoret Reus Dortmunds første scoring i en overbevisende 4-1-seier mot AFC Ajax på Amsterdam ArenA, og dermed sikret avansement fra Gruppe D som gruppevinnere.

Den 16. februar 2013 scoret Reus sitt første hat-trick for Dortmund, mot Eintracht Frankfurt, som eneste målscorer. 9. april møtte Dortmund spanske Málaga til returoppgjør i kvartfinalen i Champions League. Reus scoret Dortmunds andre mål i et overtidsdrama hvor Dortmund til slutt gikk videre, 3-2. Kampen fikk tilnavnet «*Das wunder von Dortmund*» av Dortmunds supportere. Dortmund tok seg videre til finalen etter 4-3 sammenlagt mot Real Madrid, hvor de gikk på et 1-2 nederlag mot ligarival Bayern München.

#### 2013-14 sesong

Den 27. juli 2013 scoret Reus åpnings- og avslutningsmålet i tysk Supercup mot Bayern München, hvor Dortmund vant 4-2.

Den 18. august scoret Reus på straffe mot Eintracht Braunschweig, som ga Dortmund en 2-1-seier, og scoret senere fra krittmerket mot Freiburg, og bekreftet i et intervju at han var blitt utropt til Dortmunds dødballtaker. Reus hadde åpnet sesongen med glimrende form, og var nok en gang høyt ettertraktet av storklubbene rundt om i Europa.

Som sesongen før, vant Dortmund sin gruppe i Champions League, og møtte Zenit i åttendedelsfinalen, hvor Reus scoret Dortmunds andre mål som endte 4-2 i Dortmunds favør. Kampene endte sammenlagt 5-4. Reus scoret og sesongens første og eneste hat-trick da Dortmund gjestet Stuttgart 29. mars. Dortmund vant 3-2. Dortmund trakk Real Madrid i kvartfinalen i Champions League, hvor spanjolene slo Dortmund 3-0 på Santiago Bernabéu i første oppgjør. I returoppgjøret vant Dortmund 2-0 hjemme på Signal Iduna Park etter to scoringer av Reus, men tapte så 2-3 sammenlagt. Reus fullførte sesongen med 23 scoringer og 18 målgivende sammenlagt i alle turneringer.

#### 2014-15 sesong

Reus returnerte for fullt fra skaden i september 2014 og var på banen i to måneder i en relativt svak høstsesong for klubben, før han på ny pådro seg en langvarig skade mot Paderborn 22. november. Lik skaden fra den foregående sommeren, ble han satt på sidelinja i tre måneder.

Reus gjorde comeback etter den månedslange vinterpausen i januar, mot Bayer Leverkusen 30. januar 2015, sammen med nysigneringen Kevin Kampl. 10. februar signerte Reus ny fire-års avtale med klubben, som binder han til Dortmund ut 2019-sesongen. Etter forlengelsen sa Reus: "Jeg er veldig fornøyd om avgjørelsen om å bli i Dortmund. Dortmund er min hjemby og Borussia er min klubb. Jeg ser frem til en suksessfull fremtid med laget og våre fantastiske supportere som alltid støtter oss. Det er mye som skal gjøres, og jeg vil være en del av det."

Landslagskarriere
-----------------

Den 11. august 2009 ble Reus for første gang tatt opp til Tysklands U21-tropp i en vennskapskamp mot Tyrkia U21, som også ble hans debut.

Den 6. mai 2011 ble han for første gang tatt ut i Joachim Löws A-lagstropp, men grunnet skade måtte han trekke seg fra troppen. Reus debuterte derimot mot Tyrkia, 7. oktober og scoret sitt første mål mot Sveits 26. mai 2012. Reus ble også tatt ut i Löws tropp til EM samme år, hvor han scoret i kvartfinalen mot Hellas. Tyskland røk ut mot Italia i semifinalen etter et 1-2-tap.

Etter hvert etablerte Reus seg som et regelmessig medlem av Löw's lag i kvalifiseringen til VM 2014 i Brasil og noterte seg fem scoringer og tre målgivende på seks kamper. Reus ble tatt ut i Löws 23-mannstropp til VM, men måtte trekke seg da han pådro seg en ankelskade i generalprøven mot Armenia 6. juni. Tyskland vant 6-1.

Tyskland gikk også hele veien til topps i mesterskapet, ubeseiret, og hentet hjem nasjonens fjerde VM-gull. Reus' landslagskamerat Mario Götze, hedret så lagkameraten etter finaleseieren ved å bære rundt Reus' landslagsdrakt med nummer 21.

Han ble tatt ut i Tysklands tropp til VM i fotball 2018 i Russland.

Referanser
----------

1. ↑   Gemeinsame Normdatei, besøkt 26. april 2014[Hentet fra Wikidata]
2. ↑   As, AS.com athlete ID marco\_reus/19895[Hentet fra Wikidata]
3. ↑   Argentine Soccer Database, oppført som MARCO REUS, BDFA player ID 76888[Hentet fra Wikidata]
4. ↑   Gemeinsame Normdatei, besøkt 11. desember 2014[Hentet fra Wikidata]
5. ↑  «Marco Reus bundesliga.com». Arkivert fra originalen 26. januar 2017. Besøkt 23. januar 2017.
6. ↑  Spielerprofil Marco Reus
7. ↑  «Marco Reus ist Fußballer des Jahres». *kicker online*. 12. august 2012.
8. ↑  Finaler WM-Kader: Löw streicht Leno, Tah, Sané und Petersen

Eksterne lenker
---------------

* (en) Offisielt nettsted Rediger på Wikidata

* (en) Marco Reus – kategori av bilder, video eller lyd på Commons Rediger på Wikidata
* (en) Marco Reus på Internet Movie Database Rediger på Wikidata
* (de) Marco Reus – Munzinger Sportsarchiv Rediger på Wikidata

* (en) Marco Reus – FIFA Rediger på Wikidata

* (en) Marco Reus – UEFA Rediger på Wikidata

* (fr) Marco Reus – LÉquipe Rediger på Wikidata

* (en) Marco Reus – Transfermarkt Rediger på Wikidata

* (en) Marco Reus – national-football-teams.com Rediger på Wikidata

* (en) Marco Reus – WorldFootball.net Rediger på Wikidata

* (en) Marco Reus – Soccerbase.com Rediger på Wikidata

* (en) Marco Reus – FootballDatabase.eu Rediger på Wikidata

* (de) Marco Reus – fussballdaten.de Rediger på Wikidata
* Marco Reus på Twitter Rediger på Wikidata

* Marco Reus på Facebook Rediger på Wikidata

* Marco Reus på Instagram Rediger på Wikidata

| * v
* d
* r
Borussia Dortmund – 2023/2024 |
| --- |
| 
* 1 Kobel
* 2 Morey
* 4 Schlotterbeck
* 5 Bensebaini
* 6 Özcan
* 8 F. Nmecha
* 9 Haller
* 10 Sancho
* 11 Reus
* 14 Füllkrug
* 15 Hummels
* 16 Duranville
* 17 Wolf
* 18 Moukoko
* 19 Brandt
* 20 Sabitzer
* 21 Malen
* 22 Maatsen
* 23 Can
* 24 Meunier
* 25 Süle
* 26 Ryerson
* 27 Adeyemi
* 30 Pohlmann
* 31 Ostrzinski
* 32 Kamara
* 33 Meyer
* 35 Lotka
* 42 Gürpüz
* 43 Bynoe-Gittens
* 47 Papadopoulos

Hovedtrener: Terzić
Assistenttrener: Geppert
Assistenttrener: Reutershahn
 |


| * v
* d
* r
Tysklands tropp – EM i fotball 2012 Semi-finalister |
| --- |
| 
* 1 Neuer
* 2 Gündoğan
* 3 Schmelzer
* 4 Höwedes
* 5 Hummels
* 6 Khedira
* 7 Schweinsteiger
* 8 Özil
* 9 Schürrle
* 10 Podolski
* 11 Klose
* 12 Wiese
* 13 Müller
* 14 Badstuber
* 15 L. Bender
* 16 Lahm (k)
* 17 Mertesacker
* 18 Kroos
* 19 Götze
* 20 Boateng
* 21 Reus
* 22 Zieler
* 23 Gómez
* Landslagstrener: Löw

 | Flagget til Tyskland |

| * v
* d
* r
Tysklands tropp – VM i fotball 2018 |
| --- |
| 
* 1 Neuer (k)
* 2 Plattenhardt
* 3 Hector
* 4 Ginter
* 5 Hummels
* 6 Khedira
* 7 Draxler
* 8 Kroos
* 9 Werner
* 10 Özil
* 11 Reus
* 12 Trapp
* 13 Müller
* 14 Goretzka
* 15 Süle
* 16 Rüdiger
* 17 Boateng
* 18 Kimmich
* 19 Rudy
* 20 Brandt
* 21 Gündoğan
* 22 Ter Stegen
* 23 Gómez
* Landslagstrener: Löw

 | Flagget til Tyskland |

| * v
* d
* r
Årets fotballspiller i Tyskland |
| --- |
| Menn | 
* 1960: Seeler
* 1961: Morlock
* 1962: Schnellinger
* 1963: Schäfer
* 1964: Seeler
* 1965: Tilkowski
* 1966: Beckenbauer
* 1967: Müller
* 1968: Beckenbauer
* 1969: Müller
* 1970: Seeler
* 1971: Vogts
* 1972: Netzer
* 1973: Netzer
* 1974: Beckenbauer
* 1975: Maier
* 1976: Beckenbauer
* 1977: Maier
* 1978: Maier
* 1979: Vogts
* 1980: Rummenigge
* 1981: Breitner
* 1982: K. Förster
* 1983: Völler
* 1984: Schumacher
* 1985: Briegel
* 1986: Schumacher
* 1987: Rahn
* 1988: Klinsmann
* 1989: Häßler
* 1990: Matthäus
* 1991: Kuntz
* 1992: Häßler
* 1993: Köpke
* 1994: Klinsmann
* 1995: Sammer
* 1996: Sammer
* 1997: Kohler
* 1998: Bierhoff
* 1999: Matthäus
* 2000: Kahn
* 2001: Kahn
* 2002: Ballack
* 2003: Ballack
* 2004: Aílton
* 2005: Ballack
* 2006: Klose
* 2007: Gómez
* 2008: Ribéry
* 2009: Grafite
* 2010: Robben
* 2011: Neuer
* 2012: Reus
* 2013: Schweinsteiger
* 2014: Neuer
* 2015: De Bruyne
* 2016: Boateng
* 2017: Lahm
* 2018: Kroos
* 2019: Reus
* 2020: Lewandowski

 |  |
| Kvinner | 
* 1996: Voss
* 1997: Wiegmann
* 1998: Rottenberg
* 1999: Grings
* 2000: Voss
* 2001: Prinz
* 2002: Prinz
* 2003: Prinz
* 2004: Prinz
* 2005: Prinz
* 2006: Prinz
* 2007: Prinz
* 2008: Prinz
* 2009: Grings
* 2010: Grings
* 2011: Bajramaj
* 2012: Okoyino da Mbabi
* 2013: Müller
* 2014: Popp
* 2015: Šašić
* 2016: Popp
* 2017: Marozsán
* 2018: Marozsán
* 2019: Marozsán
* 2020: Harder

 |


|  |  |
| --- | --- |
| Oppslagsverk/autoritetsdata | VIAF **·** GND **·** Munzinger (sport)
 |